En liten, avlang, blind, lyst brunlig vannkalv. Fasettøynene mangler fullstendig, hodet er rundet, antennene tynne og litt lengre enn hode + pronotum. Pronotum er rundet, kraftig innbuktet foran slik at pronotum omgir hodet på sidene. Dekkvingene er rundede. Beina er forholdsvis lite spesialiserte for svømming hos denne arten, bakbeina er ikke åreformede og uten hårbrem som kan fungere som et åreblad.